Осмонов Ысман Жусупбекович
Осмонов Ысман Жусупбекович (26. 6. 1958ж. туулган, Чүй району, Он Бир-Жылга айылы) – инженер-механик, техника илимдеринин доктору (2000), профессор (2003). КАЧИни (1978), В. П. Горячкина атындагы Москва айыл-чарба өндүрүшү боюнча инженерлер институтун (1980), КАЧИнин аспирантурасын (1987) бүтүргөн. Ошол эле жерде кенже, улук илимий кызматкер (1980–90), КАЧИде улук окутуучу, доцент, кафедра башчысы, декан (1991–2001), КРдин Өкмөтүнүн алдындагы Илим жана интеллектуалдык менчик боюнча мамлекеттик агенттигинде бөлүм башчы (2001–08), Чүй университетинде проректор (2009–10), 2010-жылдан КАУда профессор Айылчарбасын механикалаштыруу боюнча адис. 200дөн ашык илимий эмгеги, анын ичинде 5 монография жана 29 ойлоп табуусу жарык көргөн. Эмгектери: Механизация противочесотной обработки овец (в соавторстве). Б., 1992; Экологически чистая технология обработки мелкого скота против паразитарных заболеваний. Б., 1997; Математические модели и принципы моделирования пункта обработки овец против псороптоза (в соавторстве). Б., 2000. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7